钦定古今图书集成/理学汇编/学行典/第195卷 > 吴翱
## 钦定古今图书集成/理学汇编/学行典/第195卷 > 吴翱

按《处州府志》：“吴翱，字存翔，景宁人。性至孝，成化丁亥
十月，母陈氏遘疾。越明年五月，疾殆且剧，百方不疗，
计无出。翱忽晨起，悉以家事缕缕属诸弟，若有事远
行者，贸贸而出。众莫测其意，至暮扶而归，喘息仆卧，
出肝肉寸许付诸弟。众方诘之，乃具言状曰：‘吾度母
疾不可治，走谒神庙，祷而剖胸取肝，以香炉中灰塞’”
血穴，血出不可止，遂昏然无所省。比觉日已向夕，盖
既绝而复苏也。遂锉肝内糜中，母食之，疾顿愈。逾百
馀日，至八月疾复作，然后殁。邻里亲戚闻之，无不骇
异，咸为之惨栗垂涕者。时知县邝方达其事于府，未
报，遂寝。